
RAPORT DE SPECIALITATE
privind aprobarea încheierii unui Acord de Colaborare între Municipiul Timișoara și GREENPOINT MANAGEMENT S.A. pentru amplasarea unui număr de 10 coșuri ”BIG BELLY” SMART CITY în Municipiul Timișoara
Având în vedere Referatul de aprobare al proiectului de hotărâre al Primarului Municipiului Timișoara şi Proiectul de hotărâre privind aprobarea încheierii unui Acord de Colaborare între Municipiul Timișoara și GREENPOINT MANAGEMENT S.A. pentru amplasarea unui număr de 10 coșuri ”BIG BELLY” SMART CITY în Municipiul Timișoara.
Facem următoarele precizări:

În conformitate cu prevederile art.21 din Legea nr.249/2015 privind modalitatea de gestionare a ambalajelor și deșeurilor de ambalaje unităţile administrativ-teritoriale împreună cu organizaţiile prevăzute la art. 16 alin. (5) lit. b) cu care colaborează pentru îndeplinirea prevederilor art. 16 alin. (1) promovează campanii de informare şi educare a publicului privind: 
- contribuţia  la reutilizarea, valorificarea şi reciclarea ambalajelor şi a deşeurilor de ambalaje; 
- reducerea impactul dăunător asupra mediului al consumului excesiv de ambalaje, inclusiv de pungi de transport din plastic subţire;
- măsuri de prevenire a generării deşeurilor de ambalaje.
Precizăm că legislaţia naţională stabileşte, în acord cu politicile europene în domeniu, măsurile necesare protejerii mediului şi a sănătăţii populaţiei prin prevenirea sau reducerea efectelor negative ale generării şi gestionării deşeurilor de ambalaje, aşezând prevenirea şi reciclarea la rang de principii prioritare în cadrul legislaţiei şi a politicii de prevenire a generării şi de gestionare a deşeurilor. 
Greenpoint este un operator economic prevăzut la art.16 alin. (2) lit.b) din Legea 249/2015 privind modalitatea de gestionare a ambalajelor și a deșeurilor de ambalaje și poate prelua responsabilitatea privind modul de îndeplinire a obiectivelor anuale de valorificare și reciclare conform art. 14 din același act normativ. Greenpoint se implică în dezvolatrea și promovarea  de campanii de informare şi educare a publicului împreună cu unități administrativ- teritoriale conform art.21 din Legea 249/2015.

În concluzie, pentru atingerea unui nivel ridicat de colectare separată și reciclare, administrația publică locală în asociere cu Greenpoint pune la dispoziția cetățenilor un sistem de colectare inteligentă a deșeurilor, prin amplasarea pe domeniul public a unui număr de 10 tomberoane (cu două compartimente), prevăzute  cu compactoare și alimentare prin panouri solare.

Având în vedere prevederile legale expuse în prezentul raport, apreciem că proiectul de hotărâre privind aprobarea încheierii unui Acord de Colaborare între Municipiul Timișoara și GREENPOINT MANAGEMENT S.A. pentru amplasarea unui număr de 10 coșuri ”BIG BELLY” SMART CITY în Municipiul Timișoara îndeplineşte condiţiile pentru a fi supus dezbaterii şi aprobării plenului consiliului local.

